কি হুই কোয়ান
কি হুই কোয়ান (ইংরেজি: Ke Huy Quan; /kiːˈkwɑːn/; জন্ম: ২০ আগস্ট ১৯৭১), জোনাথন কি কোয়ান নামেও পরিচিত, একজন ভিয়েতনামীয়-মার্কিন অভিনেতা। কোয়ান ইন্ডিয়ানা জোন্স অ্যান্ড দ্য টেম্পল অব ডুম (১৯৮৪)-এ শর্ট রাউন্ড ও দ্য গুনিস (১৯৮৫)-এ ডেটা চরিত্রে অভিনয় করে পরিচিতি অর্জন করেন। এরপর তিনি সিটকম হেড অব দ্য ক্লাস (১৯৯১), ও চলচ্চিত্র এনচিনো ম্যান (১৯৯২)-এ অভিনয়ের পর কোন সুযোগ না পাওয়ায় অভিনয় বন্ধ করে দেন। তিনি ইউএসসি স্কুল অব সিনেম্যাটিক আর্টস থেকে চলচ্চিত্রের উপর ডিগ্রি অর্জন করেন। তিনি এরপর স্টান্ট সমন্বয়ক ও সহকারী পরিচালক হিসেবে কাজ করেন। কোয়ান ২০২১ সালে অভিনয়ে ফিরেন। তিনি বিজ্ঞান কল্পকাহিনী চলচ্চিত্র এভরিথিং এভরিওয়েআর অল অ্যাট ওয়ান্স (২০২২)-এ অভিনয় করে বিপুল সমাদৃত হন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন এবং একাডেমি পুরস্কারের মনোনয়ন লাভ করেন।